*Näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas.*

[Nurksulgudes ja punases kirjas toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu, misjärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

# **LISA 1 „Sõltumatu vandeaudiitori näidisaruanne ettevõtte likvideerimise lõpparuande osas (EFS)“**

Selle näitliku audiitori aruande puhul eeldatakse järgmiste tingimuste olemasolu:

* Ettevõtte osanikud/aktsionärid on otsustanud ettevõtte tegevuse lõpetada, likvideerijad koostavad pärast kõigi võlausaldajate nõuete rahuldamist ja raha deponeerimist likvideerimise lõpparuande
* Finantsaruandluse raamistik: EFS õiglane esitusviis.
* Audiitorkontrolli raamistik: ISAd
* Audiitor on teinud järelduse, et hangitud tõendusmaterjali põhjal on asjakohane modifitseerimata aruanne
* Likvideerimisaruande ja likvideerimise vahearuannete puhul tuleb näidist vastavalt asjaoludele muuta nii nagu asjakohane

SÕLTUMATU VANDEAUDIITORI ARUANNE

[Klient AS] (likvideerimisel) [osanikele, aktsionäridele / Äriregistrile]

**Arvamus**

Oleme auditeerinud [Klient AS](likvideerimisel) (edaspidi „ettevõte”) likvideerimise lõpparuannet, mis sisaldab lõppbilanssi seisuga [31. detsember 20X1], kasumiaruannet, [rahavoogude aruannet, omakapitali muutuste aruannet] eeltoodud kuupäeval lõppenud majandusaasta kohta ja lisasid, sealhulgas märkimisväärsete arvestuspõhimõtete kokkuvõtet ning likvideerimisel järelejäänud vara jaotusplaani (edaspidi „lõpparuanne“).

Meie arvates kajastab kaasnev lõpparuanne kõigis olulistes osades õiglaselt ettevõtte finantsseisundit seisuga **[**31. detsember 20X1] ning sellel kuupäeval lõppenud majandusaasta finantstulemust [ja rahavoogusid] kooskõlas Eesti finantsaruandluse standardiga.

**Arvamuse alus**

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses lõpparuande auditiga”. Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie arvamusele.

**Asjaolu rõhutamine - arvestuspõhimõte[[1]](#footnote-2)**

Juhime tähelepanu lõpparuande lisale 1, milles kirjeldatakse arvestusalust, et lõpparuande koostamisel ei ole lähtutud raamatupidamise seaduses ja Eesti finantsaruandluse standardis kirjeldatud jätkuvuse printsiibist. Meie arvamust ei ole modifitseeritud seoses selle asjaoluga

*[****Muu informatsioon[[2]](#footnote-3)]***

**Likvideerija[ja nende, kelle ülesandeks on valitsemine][[3]](#footnote-4), kohustused seoses lõpparuandega**

Likvideerija vastutab lõpparuande koostamise ja õiglase esitamise eest kooskõlas Eesti finantsaruandluse standardiga ja sellise sisekontrolli eest, nagu likvideerija peab vajalikuks, et võimaldada kas pettusest või veast tulenevate oluliste väärkajastamisteta lõpparuande koostamist.

Lõpparuande koostamisel on likvideerija kohustatud hindama ettevõtte suutlikkust jätkata jätkuvalt tegutsevana. Ettevõtte likvideerimine on algatatud ja seetõttu ei koostata aruannet tegevuse jätkuvuse arvestuse alusprintsiibist lähtudes.

Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest.

**Vandeaudiitori kohustused seoses lõpparuande auditiga**

Meie eesmärk on saada põhjendatud kindlus selle kohta, kas lõpparuanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad lõpparuande alusel teevad.

Kasutame auditeerides vastavalt rahvusvaheliste auditeerimise standarditele (Eesti) kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame lõpparuande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali, mis on aluseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, info esitamata jätmist, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;
* hindame kasutatud arvestuspõhimõtete asjakohasust ning likvideerija arvestushinnangute ja nendega seoses avalikustatud info põhjendatust;
* teeme järelduse likvideerija poolt lõpparuande koostamisel kasutatud arvestusaluse kasutamise asjakohasuse kohta. Meie järeldused põhinevad vandeaudiitori aruande kuupäevani saadud auditi tõendusmaterjalil;
* hindame lõpparuande üldist esitusviisi, struktuuri ja sisu, sealhulgas avalikustatud informatsiooni, ning seda, kas lõpparuanne esitab aluseks olevaid tehinguid ja sündmusi viisil, millega saavutatakse õiglane esitusviis.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mistahes sisekontrolli märkimisväärsete puuduste kohta, mille oleme tuvastanud auditi käigus.

*/digitaalselt allkirjastatud/*

[Audiitorettevõtja nimel allkirjastava vandeaudiitori nimi]

[Vandeaudiitori number]

[Audiitorettevõtja nimi]

[Audiitorettevõtja tegevusloa number]

[Audiitorettevõtja asukoha aadress]

[Vandeaudiitori aruande kuupäev]

1. Asjaolu rõhutava lõigu kasutamise vajalikkuse üle otsustab audiitor [↑](#footnote-ref-2)
2. Lisatakse vaid siis, kui on muud informatsiooni nt otsustatakse lisada tegevusaruanne [↑](#footnote-ref-3)
3. Likvideerimine ei mõjuta aktsionäride omavahelisi õigussuhteid ja aktsionäride suhteid aktsiaseltsiga ega nõukogu õigusi, kui seadusest ja

   likvideerimise olemusest ei tulene teisiti. (ÄS § 372. lg 1), seega valitsejate määratlemisel tuleks lähtuda standardi nõuetest ja AK

   juhendmaterjalist sarnaselt tegutseva äriühinguga, likvideerimise olemusest ei tulene teisiti. [↑](#footnote-ref-4)